Fuzz Club

Waldeck
2019-03-15 20:00 UTC | Fuzz Club, PIREOS 209 KAI PATRIARXOU IOAKIM 1, Athens, Greece
O Waldeck έρχεται στην Αθήνα, την Παρασκευή 15 Μαρτίου, στο Fuzz Live Music Club, για μία βραδιά γεμάτη swing & downtempo ρυθμούς, κέφι και χορό!
Η προπώληση ξεκινάει στα 16 ευρώ και για περιορισμένο αριθμό εισιτηρίων. Μετά την εξάντλησή τους, θα συνεχιστεί στα 18 ευρώ. Στο ταμείο, η τιμή θα είναι 20 ευρώ.

Ο Αυστριακός μουσικός, συνθέτης και παραγωγός δεν δίστασε να εγκαταλείψει μια επιτυχημένη δικηγορική καριέρα για χάρη της μουσικής και τα τελευταία 20 χρόνια αποτελεί τον βασικό εκπρόσωπο της νέας ηλεκτρονικής σκηνής της χώρας του, μαζί βέβαια με τον Parov Stelar.
Η μουσική του είναι μια «εγκεφαλική» downtempo electronica, με ξεκάθαρα jazz και blues στοιχεία, ένα πλούσιο κολλάζ από swing ήχους από τα μακρινά 20s και 30s, κινηματογραφικά “τοπία”, αλλά και ήχους trip-hop, funk, dub και tango. Ο ίδιος θεωρεί πως η μουσική εκείνης της εποχής προσφέρει την απόλυτη ψυχαγωγία, γι’ αυτό και επιδιώκει να την επανασυστήσει στον 21ο αιώνα και όχι απλά να την αντιγράψει.
Η μεγάλη επιτυχία δίσκων όπως το “Ballroom Stories” του 2007, με τραγούδια όπως τα “Memories” “Addicted“, “So Black & Blue“, “Get Up… Carmen” και “Make my Day” που αγαπήθηκαν και στη χώρα μας, έως και το περσινό “Atlantic Ballroom”, με highlights τα υπέροχα “Never Let You Go“, “Rough Landing“, “Freedom“ και “Keep The Fire Burning“ αποδεικνύει το πόσο σωστά στηρίζει αυτή την επιλογή του! Στον τελευταίο δίσκο του, ανακάλυψε μία ακόμα εξαιρετική και αισθησιακή φωνή, εκείνη της Patricia Ferrara.
“Δεν θεωρώ απόλυτα τον εαυτό μου ως μουσικό της electronica, όχι πια. Εξακολουθώ να επηρεάζομαι από τον αμιγώς ηλεκτρονικό ήχο. Η μουσική του τελευταίου δίσκου μου, ωστόσο, έχει πολύ μεγαλύτερη σχέση με συνθέτες κινηματογραφικής μουσικής, όπως οι Henry Mancini, Lalo Schiffrin και John Barry, παρά με τους Kruder & Dorfmeister”, έχει δηλώσει ο ίδιος.
Ετοιμαστείτε για μια απόλυτα διασκεδαστική βραδιά, από αυτές που κανείς πλέον δεν θέλει – και δεν πρέπει – να χάσει.
http://www.waldeck.at
https://www.facebook.com/OfficialWaldeck/
https://open.spotify.com/artist/6596yDTd94cIC3dlBptxDH
Διάθεση: Τηλεφωνικά / στο 11876
Online / www.viva.gr / www.fuzzclub.gr/event/kikagaku–moyo/
Φυσικά σημεία / στα καταστήματα Reload, Seven Spots, Media Markt, Ευριπίδης, στον πολυχώρο Yoleni‘s (Σόλωνος 9, καθημερινά 8:00-00:00, Σάββατο 9:00-00:00, Κυριακή 10:00-20:00), στο Viva Kiosk Συντάγματος (Πλ. Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00)
Οι πόρτες ανοίγουν στις 20:00. Το ακριβές πρόγραμμα της συναυλίας και το opening act θα γίνουν γνωστά από εδώ – www.fuzzclub.gr- και την facebook σελίδα μας.
Παρασκευή 15 Μαρτίου, Fuzz Live Music Club (Πειραιώς 209 & Πατριάρχου Ιωακείμ 1, Ταύρος, Αθήνα, 210 3450817.
Γραφείο Τύπου / Επικοινωνία:
Θωμάς Μαχαίρας / thomasmachairas@fuzzproductions.gr / 6936 161979
Γιάννης Λυμπέρης / johnlimberis@fuzzproductions.gr / 6945 622781
